મોબાઇલ ફોનનાં ફંક્શનોનું જ પુનરાવર્તન કરતી હોવાથી ગયા વર્ષે સ્માર્ટવૉચના એવા લેવાલ નીકળ્યા નહીં, પરંતુ હવે ટ્રેડિશનલ ઘડિયાળો બનાવતી કંપનીઓને પણ સ્માર્ટવૉચ બનાવવાનો ચસકો લાગ્યો છે. ફૉર એક્ઝામ્પલ, ટૅગ હોયર કંપનીએ ગૂગલ અને ઇન્ટેલ સાથે મળીને કનેક્ટેડ નામની સ્માર્ટવૉચ બનાવી. તો બીજી બાજુ આપણી ભારતની ટાઇટન કંપની પણ HP સાથે મળીને સ્માર્ટવૉચ બનાવવાની યોજનાની જાહેરાત કરી ચૂકી છે. બીજી કંપનીઓ પણ આ નવા વર્ષે સ્માર્ટવૉચ માર્કેટમાં ઝંપલાવશે.